Viggo Guttorm-Pedersen

Viggo Peter Guttorm-Pedersen (9. april 1902 i København – 15. maj 1962 i Haslev) var en dansk maler og tegner.

Guttorm-Pedersen blev uddannet som malersvend i 1922 (med sølvmedalje). Han blev uddannet til maler på Kunstakademiets malerskole i København fra 1927-29 af Ejnar Nielsen og Sigurd Wandel.
Viggo Guttorm-Pedersen havde især som tegner en omfattende produktion, fortrinsvis af landskabs- og by-motiver, som blev til under hans rejser i ind- og udland. Hans tidlige arbejder viser en romantisk følelse og en umiddelbar glæde ved karakteriseringen af bestemte lokaliteter, til brug i bl.a. Saxo-bogen. Foruden bogillustrationer havde Guttorm-Pedersen dekorative opgaver, bl.a. fortæppet til World Cinema i København samt den lange vægfrise med historiske motiver til Bellahøjskolen. Guttorm-Pedersen virkede desuden som plakattegner og med udformning af skrift og emblemer og endelig som tegner af en medalje for Danmarks frihedskamp.

Rejser og udlandsophold 

 Brasilien (Rio de Janeiro) 1922-23
 Paris og Rom 1925-26; Sverige 1929
 New York 1939
 Norge 1946, 1954
 Belgien, Frankrig 1950
 Italien 1950, 1953.

Værker 
 30 skitser fra Sønderjylland (tegninger, 1940)
 Sydslesvig i Streg (15 pennetegninger, 1949)
 68 gouacher med Sønderjyllands historie (1950, Gottorp-Skolen i Slesvig, Sydslesvig)
 Landskabet søndenled (skitsebog, 1953, Den Kongelige Kobberstiksamling)

Udsmykninger 
 Kringleby, Palladium-biografens børneværelse (1938, nedtaget)
 Chaplin på mælkevejen, World Cinema (applikeret fortæppe, 1939, nedtaget)
 sandblæste motiver på Edv. Storrs glasudstilling (1940, nedtaget)
 vægfrise med relief, Bellahøjskolens aula (1944, 1954, nedtaget og opmagasineret 1985)
 vægfrise, Kaj Munk Børnehaven, Kappel, Sydslesvig (1948)
 Norden i søndagstøj, 3-delt vægmaleri, Jaruplund Højskoles store spisesal (1951)
 Arbejderne i vingården, altervæg samt alterdug på Bredsted Danske Skole i Sydslesvig (1955)
 Kom, alt er rede, altervæg samt alterdug på Jes Kruse-Skolen i Egernførde/Eckernförde i Sydslesvig (1956)
 Den genfundne søn og Den barmhjertige samaritan, Rødding Frimenighedskirke (kalkmaleri, 1957)

Plakater 
 Svensk læseår i Danmark, Foreningen Norden (1941)
 Berl. Tid. jub. (1947)
 Håndværkets udstilling, Forum (1950)

Illustrationer 

 Postkort med julemotiver, solgt i forbindelse med humanitær bistand til Norgeshjælpen 1940-45
 Saxo Grammaticus' Danmarks Krønike ved Grundtvig, 1941 (tegninger)
 B.S. Ingemann: Holger Danske, 1944
 Marcus Lauesen: Omkring Gammel Torv, 1945
 Danske Smede, Dansk Smede- og Maskinarbejder Forbund 1948
 Medalje for Danmarks frihedskamp (illegalt præget i håndpresse, 1944-45, Naturhistorisk Museum)

Udstillinger
 Charlottenborg 1950
 Centralbiblioteket, Svendborg 1953
 Biblioteket på Tåsinge 1953
 Nordisk Kunsthdl., Kbh. 1954

Litteratur 
 Åse Voss Schrader i: Nyt tidsskrift for Kunstindustri, februar 1940
 Berlingske Tidende, 28.1.1941; 29.11.1950; 2.10.1954
 Nationaltidende, 28.11.1950
 Kristeligt Dagblad, 25.11.1950; 4.5.1953
 M. Brøns i: Signum, 2.4.1962.

Eksterne henvisninger 

 
 

Malere fra Danmark
Tegnere fra Danmark
Personer fra København
Danskere i 1900-tallet
Plakatkunstnere fra Danmark
Modstandsfolk fra Danmark